**Základná umelecká škola sv. J. Nepomuckého, Klčov 156, 053 02 Spišský Hrhov**

**SPRÁVA O VÝCHOVNO-VZDELÁVACEJ ČINNOSTI,   
JEJ VÝSLEDKOCH A PODMIENKACH  
ZA ŠKOLSKÝ ROK 2016/2017**

**Prof. PhDr. ThDr. Amantius Akimjak, PhD.**

**riaditeľ**

Obsah

[1. ZÁKLADNÉ IDENTIFIKAČNÉ ÚDAJE 3](#_Toc495251924)

[2. ÚDAJE O POČTE ŽIAKOV 4](#_Toc495251925)

[3. ZAMESTNANCI 5](#_Toc495251926)

[4. AKTIVITY A PREZENTÁCIA NA VEREJNOSTI 5](#_Toc495251927)

[5. MATERIÁLNO-TECHNICKÉ PODMIENKY 6](#_Toc495251928)

[6. FINANČNÉ A HMOTNÉ ZABEZPEČENIE 6](#_Toc495251929)

[7. PERSPEKTÍVY A VÍZIE ZUŠ 7](#_Toc495251930)

### ZÁKLADNÉ IDENTIFIKAČNÉ ÚDAJE

|  |  |
| --- | --- |
| **Názov školy** | Základná umelecká škola sv. J. Nepomuckého |
| **Adresa školy** | Klčov 156, 053 02 Spišský Hrhov |
| **Telefón** | 053/4592496 |
| **E-mail** | zusklcov@gmail.com |
| **Webová stránka** | https://zusklcov.edupage.org/ |
| **Zriaďovateľ** | Rímskokatolícka cirkev, Biskupstvo Spišské Podhradie |

**VEDÚCI ZAMESTNANCI ŠKOLY**

|  |  |
| --- | --- |
|  | **Titl., Meno a Priezvisko** |
| **Riaditeľ** | Prof. PhDr. ThDr. Amantius Akimjak, PhD. |
| **Zástupca riaditeľa** | Mgr. Miloš Kopaničák |

**RADA ŠKOLY**

|  |  |
| --- | --- |
|  | **Titl., Meno a Priezvisko** |
| **predseda** | PaedDr. Marta Oravcová, OSF. |
| **pedagogickí zamestnanci** | PaedDr. Mgr. art. Andrej Môcik |
| **zástupcovia rodičov** | Mgr. Monika Maslišová  Ing. Anna Mrázová |
| **za zriaďovateľa** | PaedDr. Marta Oravcová, OSF. |

**ZÁKLADNÁ CHARAKTERISTIKA ŠKOLY**

ZUŠ sv. Jána Nepomuckého v Klčove je plnoorganizovaná škola v sieti škôl MŠ SR. Škola poskytuje základné umelecké vzdelanie podľa §17 školského zákona o výchove a vzdelávaní. Žiaci z Klčova a okolitých obcí mali v školskom roku 2017/2018 možnosť študovať v hudobnom odbore. Škola má zriadené elokované pracoviská v Starej Ľubovni, Spišskom Štvrtku, Kurimanoch a v Domaňovciach. Základná umelecká škola ponúka študentom prípravné štúdium, základné štúdium v I. a II. stupni a štúdium pre dospelých.

Zriaďovateľom Základnej umeleckej školy sv. J. Nepomuckého je Rímskokatolícka cirkev, Biskupstvo Spišské Podhradie. ZUŠ je prispôsobená podmienkam školy, v ktorej sú triedy predpisovo prispôsobené individuálnemu a skupinovému vyučovaniu. ZUŠ poskytuje základné umelecké vzdelanie realizujúce v dvoch paralelných rovinách:

* vyhľadáva, stará sa a rozvíja talenty, poskytuje im prípravu na ďalšie profesijné umelecké vzdelanie na stredných školách, konzervatóriách a vysokých umeleckých školách,
* poskytuje umelecké vzdelanie širokej populácii školopovinných detí a mládeže, ktoré prejavujú sami záujem, alebo ich rodičia majú záujem o umelecké vzdelanie svojich detí.

Základná umelecká škola poskytuje vzdelanie širokému vekovému spektru:

* žiakom MŠ,
* žiakom ZŠ,
* žiakom SŠ,
* dospelým.

### ÚDAJE O POČTE ŽIAKOV

|  |  |
| --- | --- |
| **Počet žiakov ZUŠ v školskom roku 2016/2017** | |
| Celkový počet žiakov školy: | **214** |
| Individuálna forma vyučovania: | **114** |
| Skupinová forma vyučovania: | **100** |

**Údaje o počte žiakov v školskom roku 2016/2017 podľa ročníkov:**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ročník** | **PŠ** | **1.roč. 1.časť** | **2.roč.**  **1.časť** | **3.roč.**  **1.časť** | **4.roč.**  **1.časť** | **1. roč. 2. časť** | **2. roč. 2. časť** | **3. roč. 2. časť** | **4. roč. 2. časť** | **1/II. st.** | **2/II. st.** | **3/II.st.** | **4/II.st.** | **ŠPD** |
| **Počet žiakov** | 13 | 80 | 65 | 16 | 7 | 5 | 7 | 9 | 7 | 3 | 0 | 1 | 0 | 1 |

**Údaje o počte žiakov v školskom roku 2016/2017 podľa nástrojov:**

|  |  |
| --- | --- |
| **Nástroj:** | **Počet žiakov** |
| gitara | 29 |
| klavír | 32 |
| akordeón | 14 |
| keyboard | 13 |
| husle | 11 |
| spev | 15 |
| zborový spev | 87 |
| prípravné štúdium | 13 |
| **Spolu** | **214** |

**Údaje o výsledkoch hodnotenia a klasifikácie za 2. polrok**

**šk. roka 2016/2017:**

|  |  |
| --- | --- |
| **Klasifikácia** | **Počet žiakov** |
| Prospeli s vyznamenaním | 198 |
| Prospeli | 10 |
| Neprospeli | 0 |
| Neklasifikovaní | 6 |
| **Spolu** | **214** |

**Štúdium v šk. roku 2016/2017 ukončilo 13 absolventov:**

|  |  |
| --- | --- |
| **Predmet** | **Počet žiakov** |
| hra na gitare | 6 |
| hra na klavíri | 4 |
| hra na keyboarde | 1 |
| hra na akordeóne | 2 |
| **Spolu** | **13** |

**Rozdelenie žiakov podľa elokovaných pracovísk v šk. roku 2016/2017:**

|  |  |  |  |
| --- | --- | --- | --- |
| **Elokované pracovisko** | **Individuálna forma** | **Skupinová forma** | **Spolu** |
| Klčov | 70 | 86 | 156 |
| Sp. Štvrtok | 18 | 12 | 30 |
| St. Ľubovňa | 24 | 0 | 24 |
| Kurimany | 2 | 2 | 4 |
| **Spolu** | **114** | **100** | **214** |

### ZAMESTNANCI

**V školskom roku 2016/2017 vyučovalo v hudobnom odbore na ZUŠ sv. Jána Nepomuckého   
v Klčove 11 pedagogockých zamestnancov a 2 nepedagogickí zamestnanci.**

|  |  |  |
| --- | --- | --- |
| **P.č.** | **Titl., Meno a Priezvisko** | **Nástroj** |
| 1 | prof. PhDr. ThDr. Amantius Akimjak, PhD. | spev |
| 2 | Mgr. Miloš Kopaničák | klavír, keyboard, gitara |
| 3 | PaedDr. Mgr. art. Andrej Môcik | spev, gitara |
| 4 | PaedDr. Mgr. art. Ján Gabčo | klavír |
| 5 | Mgr. art. Daniel Gabčo | klavír, keyboard, gitara |
| 6 | Mgr. Jozef Záhradník | klavír, gitara |
| 7 | Mgr. Monika Maslišová | akordeón |
| 8 | Mgr. Jana Galiková | gitara |
| 9 | Mgr. Bernadeta Pitková | husle, klavír |
| 10 | PaedDr. Štefan Kollár | akordeón, keyboard |
| 11 | PhDr. Tomáš Kollár, PhD. | husle |

**Vzdelávanie zamestnancov – semináre, školenia, kontinuálne vzdelávanie:**

Na hudobnom konzervatóriu si v šk. roku 2016/2017 dopĺňali umelecké vzdelanie 4 pedagogickí zamestnanci ZUŠ:

* + PaedDr. Štefan Kollár, Mgr. Miloš Kopaničák, PhDr. Tomáš Kollár, PhD., Mgr. Bernadeta Pitková

### AKTIVITY A PREZENTÁCIA NA VEREJNOSTI

Zoznam všetkých podujatí a akcií, ktorých sa žiaci a učitelia zúčastnili v priebehu školského roka 2016/2017:

* Triedne etudové prehrávky
* Triedny prednesový koncert
* Slávnosť sv. Mikuláša v kostole v Klčove s vystúpením žiakov ZUŠ
* Vianočné posedenie žiakov a učiteľov pri stromčeku s prezentáciou vianočných kolied
* Verejný vianočný koncert v Kultúrnom dome v Klčove
* Silvestrovský večer v Klčove doplnený vystúpeniami žiakov ZUŠ
* Fašiangový karneval obohatený spevom a hrou žiakov ZUŠ
* Vystúpenia žiakov na stretnutí dôchodcov v Klčove, Spišskom Štvrtku, Kurimanoch, Starej Ľubovni a v Markušovciach
* Deň matiek
* Žiaci šk. rok 2016/2017 ukončili záverečným interným koncertom a následne na to aj verejným záverečným koncertom v kultúrnom dome.

### MATERIÁLNO-TECHNICKÉ PODMIENKY

Základná umelecká škola sv. J. Nepomuckého sídli v Klčove na ul. č. 156. V budove sa nachádza  
8 tried, ktoré sú zariadené podľa platných požiadaviek materiálno – technického zabezpečenia hudobného odboru pre ZUŠ. Žiaci majú k dispozícii aj organ v kostole Narodenia Panny Márie v Klčove. Vedľa kostola je koncertná sieň povýšenia sv. kríža, ktorá slúži na koncertné vystúpenia a prehrávky žiakov.

Ďalšie triedy sú zriadené v elokovaných pracoviskách s Spišskom Štvrtku, Starej Ľubovni v Kurimanoch a v Domaňovciach. ZUŠ prevádzkuje svoju činnosť v popoludňajších hodinách.

**Spolupráca vedenia školy s radou školy, pedagogickým zborom a rodičmi.**

Rada školy je iniciatívnym a poradným orgánom, ktorý vyjadruje a predstavuje verejné záujmy a záujmy žiakov, rodičov, pedagogických zamestnancov a ostatných zamestnancov v oblasti výchovy a vzdelávania. Vyjadruje sa ku koncepčným zámerom rozvoja školy, k plánu práce, k výsledku hospodárenia a pod. Na zasadnutiach RŠ sú podrobne oboznamovaní s aktuálnou situáciou v škole, na základe ktorých je vyhotovená zápisnica.

Pedagogický zbor je dôležitou súčasťou školy, ktorý úzko spolupracuje s rodičmi žiakov. Rodičia prostredníctvom pedagogických zamestnancov získavajú informácie o aktuálnej situácií v školstve, v škole, o výchovno-vzdelávacích výsledkoch, aktivitách a v neposlednom rade úspechov žiakov. Majú možnosť sa zúčastniť triednych koncertov, kultúrnych podujatí, zúčastňovať sa na vyučovacích hodinách svojich detí atď.

### FINANČNÉ A HMOTNÉ ZABEZPEČENIE

* **Čerpanie finančných prostriedkov za rok 2016**

|  |  |
| --- | --- |
| **Poskytnuté dotácie v roku 2016:** | |
| OcÚ Klčov | 14 740,00 EUR |
| VúC Prešov | 121 648,00 EUR |
| školné od žiakov | 3 858,00 EUR |

Poskytnuté dotácie boli v školskom roku 2016/2017 plne vyčerpané.

* **Príspevky na čiastočnú úhradu nákladov**

1. Na čiastočnú úhradu nákladov spojených so štúdiom v základnej umeleckej škole prispieva

zákonný zástupca žiaka/dieťaťa pred splnením povinnej školskej dochádzky, žiak základnej a strednej školy mesačne sumou: **4,00 €**

2. Príspevky podľa čl. 6 odst. 1 sa uhrádzajú vopred do 10. dňa v kalendárnom mesiaci. Výška

príspevku je stanovená pre jedno dieťa, resp. pre jednu plnoletú fyzickú osobu.

3.

a) Príspevok podľa čl. 6 ods. 1 sa zníži na 0,10 € ak plnoletý žiak alebo zákonný zástupca

neplnoletého žiaka o to písomne požiada a predloží doklad o tom, že je poberateľom dávky v

hmotnej núdzi a príspevkov k dávke v hmotnej núdzi podľa osobitného predpisu.

c) Príspevok sa môže znížiť, ak žiak má prerušenú dochádzku na viac ako 30 po sebe

nasledujúcich dní z dôvodu choroby, liečenia alebo rodinných dôvodov preukázateľným

spôsobom. Žiadosti sa predkladajú riaditeľovi školy.

### PERSPEKTÍVY A VÍZIE ZUŠ

* + Vzbudzovať u žiakov záujem o hudobné vzdelanie
  + Vytvárať príležitosti pre aktívne prezentovanie žiakov na verejnosti – koncerty, výstavy, projekty
  + Rozvíjať u žiakov estetické cítenie
  + Aktívne vyhľadávať talenty a poskytovať špeciálnu starostlivosť v ich príprave na ďalšie profesné nasmerovanie na stredných umeleckých školách
  + Vychovávať a vzdelávať kandidátov pre službu organistu, kantora, žalmistu a speváka v našich chrámoch
  + Našim cieľom nie je len vzdelávať, ale aj formovať myseľ a srdce žiakov a tým napomáhať rodine.

ZUŠ má svoje špecifické vzdelávacie a kultúrno-výchovné ciele, ktorými poukazuje, ale aj učí mladého človeka ako využiť svoj voľný čas, a tým nepriamo pôsobí na rozvoj a formovanie osobnosti. Snaží sa vytvárať kvalitné podmienky na získanie základného umeleckého vzdelania.

**V Klčove 5. október 2017**